BJCHI พุ่งแรง 8% คาดเก็งกำไรระยะสั้น ลุ้นผลงาน Q4/61 พลิกมีกำไรเป้า 2.50 บ.
BJCHI พุ่งแรง 8% คาดเก็งกำไรระยะสั้น ลุ้นผลงาน Q4/61 พลิกมีกำไรเป้า 2.50 บ. โดย ณ เวลา 15.16 น. อยู่ทีระดับ 1.90 บาท บวก 0.15 บาท หรือ 8.57% ด้วยมูลค่าซื้อขาย 4.42 ล้านบาท
27 ธ.ค. 2561

ผู้สื่อข่าวรายงานว่า บริษัท บีเจซี เฮฟวี่ อินดัสทรี จำกัด (มหาชน) หรือ BJCHI ณ เวลา 15.16 น. อยู่ทีระดับ 1.90 บาท บวก 0.15 บาท หรือ 8.57% ด้วยมูลค่าซื้อขาย 4.42 ล้านบาท คาดเก็งกำไรระยะสั้นหลังเป็นขาลงมานาน

บล.โนมูระ พัฒนสิน ระบุในบทวิเคราะห์ว่า BJCHI (  NEUTRAL , TP 2.5 )คงคำแนะนำ NEUTRAL ที่ TP19F = 2.50 บาท/หุ้น มอง Neutral ต่อรายงานขาดทุนปกติ 3Q18 ของ BJCHI ที่ -19 ล้านบาท ขาดทุนลดลงทั้งเทียบช่วงเดียวกันของปีก่อน และเทียบไตรมาสก่อนหน้า เป็นไปตามทิศทางที่เคยคาดไว้ หลักๆมาจากต้นทุนส่วนเพิ่มที่ลดลง และบริษัทลดต้นทุนคงที่ต่อเนื่อง จนไตรมาสนี้ GPM กลับมาเป็นบวกอีกครั้ง
คาดไตรมาส4/61สามารถพลิกทำกำไรได้ เทียบช่วงเดียวกันของปีก่อน และเทียบไตรมาสก่อนหน้า โดยการพลิกทำกำไรได้ เทียบช่วงเดียวกันของปีก่อน มาจากไม่มีต้นทุนซ่อมแซมงานเข้ามากแล้ว ส่วนการพลิกทำกำไร และเทียบไตรมาสก่อนหน้า มาจากรายได้ที่เติบโตจากงานใหม่ สามารถชดเชยต้นทุนคงที่ที่แบกรับได้ อย่างไรก็ตามแนวโน้มการฟื้นตัวของกำไร 2019F ยังมีแรงกดดันหากการได้งานใหม่ในช่วง 2019F ผิดไปจากคาด